Premierul Sorin Grindeanu a declarat, vineri, la prezentarea celui mai mare zăcământ onshore de gaze naturale descoperit de statul român în ultimii 30 de ani, la Caragele, în judeţul Buzău, că acesta ar asigura singur independenţa energetică a ţării timp de 2-3 ani.

El a mai spus că România trebuie să iasă din cercul vicios dat de neputinţa privind folosirea resurselor naturale, iar zăcământul de gaze naturale din judeţul Buzău poate asigura independenţa energetică pentru 2-3 ani.

”Este cea mai importantă descoperire în anii de după Revoluţie. Dacă vorbim doar despre asta, ar asigura independenţa energetică 2-3 ani. Doresc să încurajăm, mai ales că vorbim despre o companiei 100% românească. Trebuie să ieşim din acest cerc vicios, dat de neputinţa noastră de a exploata resursele naturale. Doar am spus că avem o ţară bogată care, atunci când vine vorba de a exploata bogăţiile, nu am ştiut să le exploatăm în folosul cetăţenilor. Sper ca mesajul să fie unul important pentru industrie”, a declarat, vineri, la Buzău, premierul Sorin Grindeanu, citat de Mediafax.

Zăcământul din localitatea Caragele, din judeţul Buzău, este considerat cel mai mare zăcământ de gaze naturale descoperit în ultimii 30 de ani.

Alături de premierul Sorin Grindeanu şi de ministrul Energiei, Toma Petcu, la eveniment au fost prezenţi şi preşedinţii celor două Camere, Călin Popescu Tăriceanu şi Liviu Dragnea.Premierul Sorin Grindeanu a afirmat că explorarea din judeţul Buzău este foarte importantă şi se va dezvolta în următorii ani, crescând la 25-27 miliarde de mc de gaz.

În plus, spune premierul, zăcământul ar asigura singur independenţa energetică a României pentru gaz pe o perioadă de 2-3 ani.

Zăcământul din localitatea Caragele, din judeţul Buzău, este considerat cel mai mare zăcământ de gaze naturale descoperit în ultimii 30 de ani.

Potrivit datelor oficiale, a fost pus în evidenţă prin foraj în anul 2000 şi a intrat în producţie din 2004, iar în prezent produce 500.000 de mc pe zi. Programul de lucrări 2017 include forajul a şase sonde, iar valoarea investiţiei este de circa 40 de milioane de euro, dintre care trei sonde sunt deja în foraj.

Alături de premierul Sorin Grindeanu şi de ministrul Energiei, Toma Petcu, la eveniment este prezent şi şeful Senatului, Călin Popescu Tăriceanu.

În iunie 2016, Romgaz Mediaş (SNG), cel mai mare producător intern de gaze, a anunţat realizarea unei noi descoperiri importante de hidrocarburi pe teritoriul României în Perimetrul RG 06 Muntenia Nord–Est, unde desfăşoară operaţiuni petroliere că unic titular al Acordului de Concesiune pentru Explorare–Dezvoltare–Exploatare.

Descoperirea este situată în sectorul nord-estic al Platformei Moesice în cadrul complexului structural Caragele, lung de circa 35 km, explorat pentru obiective geologice aflate la adâncimi între 1500 şi 5000 m, parte a programului de proiecte majore de explorare al companiei.

Testele de producţie finalizate la două sonde de explorare, 55 Damianca şi 77 Rosetti, confirmă o importantă acumulare de hidrocarburi în rezervoare calcaroase Jurasice pe un interval de circa 120 m aflat la adâncime de peste 4000 m. Rezultatele obţinute în urmă testelor de curgere (DST) pe duze de 7 mm şi 9 mm prefigurează producţii zilnice între 1400 şi 2200 boe/sondă. Resursa contingenta, evaluată pe bază datelor obţinute din foraje, care include geofizică de sondă, carote mecanice şi fluide extrase la ţeste, dar şi din dimensionarea capcanei pe date seismice 3D, este estimată între 150 şi 170 milioane boe (echivalentul barililor de petrol).

Sursa foto

Cauți un loc de muncă sau vrei un job mai bun? Pe turnulsfatului.ro/locuridemunca ai de unde alege. RSK Development, Kulinarium, Expertarom, Astra Film, Hilton, Flaro, SmileCredit, Carrefour, Standard 8, Einstein și alții angajează acum.